CELEX: 32000R0790
Language: bg
Date: 2000-04-14 00:00:00
Title: Регламент (ЕО) № 790/2000 на Комисията от 14 април 2000 година за определяне на стандартите за търговия с домати

Важна правна забележка

|

32000R0790

Официален вестник n° L 095 , 15/04/2000 стр. 0024 - 0029 специално чешко издание глава 3 том 29 стр. 12  - 17 специално испанско издание глава 3 том 29 стр. 12  - 17 специално унгарско издание глава 3 том 29 стр. 12  - 17 специално литвийско издание глава 3 том 29 стр. 12  - 17 LV.ES глава 3 том 29 стр. 12  - 17 MT.ES глава 3 том 29 стр. 12  - 17 PL.ES глава 3 том 29 стр. 12  - 17 SK.ES глава 3 том 29 стр. 12  - 17 специално словенско издание глава 3 том 29 стр. 12  - 17

		20000414Регламент (ЕО) № 790/2000 на Комисиятаот 14 април 2000 годиназа определяне на стандартите за търговия с доматиКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци [1], последно изменен с Регламент (ЕО) № 1257/1999 [2], и по-специално член 2, параграф 2 от него,като има предвид, че:(1) В приложение I към Регламент (ЕО) № 2200/96 доматите фигурират сред продуктите, за които трябва да бъдат приети стандарти. Регламент (ЕИО) № 778/83 на Комисията относно определяне на стандартите за качеството на доматите [3], последно изменен с Регламент (ЕО) № 2522/97 [4], е бил изменян многократно, поради което вече не осигурява юридическа яснота.(2) Следователно правилата следва да бъдат преработени и Регламент (ЕИО) № 778/83 следва за бъде отменен. За тази цел, с оглед на прозрачността на световния пазар, следва да се държи сметка за стандартите за доматите, препоръчани от Работната група по стандартизация на бързоразвалящи се продукти и развитие на качеството към Икономическата комисия за Европа на ООН (ООН/ИКЕ).(3) Също така е подходящо да се уточни, че доматите от типа "череша" (включително "коктейлните""домати") образуват четвърти търговски тип, различен от трите ("кръгли" домати, "продълговати" домати и "ребристи" домати), отличавани дотогава. Следва също така да се уточнят различните приемливи форми на търговски вид, специфични за доматите. Освен това развитието на пазара на пресни домати зависи от органолептичните качества на този продукт, който, по-специално на етапа на продажбата на дребно, може да варира значително. Поради това при търговията следва да бъде предоставена възможността на опаковките да бъдат отбелязани минималните или максималните стойности на основните критерии за узряване, с цел да се позволи на потребителя да направи избор на основата на органолептичните качества, които той изисква.(4) Прилагането на тези стандарти следва да доведе до недопускането на пазара на продукти с незадоволително качество, да приведе продукцията в съответствие с изискванията на потребителите и да улесни търговските връзки на основата на лоялна конкуренция, като по този начин подпомогнат подобряването на рентабилността на производството.(5) Стандартите се прилагат на всички етапи от търговията. Транспортирането на голямо разстояние, складирането за определен срок или различните манипулации, на които продуктите се подлагат, могат да доведат до изменение на качеството, дължащо се на биологичното развитие на тези продукти или на техния нетраен характер. Поради това при прилагането на стандартите на етапите от търговията, следващи етапа на експедиране, следва да се имат предвид тези изменения. Тъй като продуктите от клас "Екстра" трябва да бъдат обект на изключително внимателно сортиране и опаковане, единственото допустимо отклонение при тях може да бъде намаляването на свежестта и твърдостта им.(6) Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,ПРИЕ НАСТОЯЩИЯ РЕГЛАМЕНТ:Член 1Стандартите за търговия с доматите, включени в код по КН 07020000, са определени в приложението.Стандартите се прилагат на всички етапи от търговията съгласно условията, предвидени в Регламент (ЕО) № 2200/96.Независимо от това, на етапите, следващи етапа на експедирането, по отношение на разпоредбите на стандартите продуктите могат да покажат:- незначителна загуба на свежест и твърдост,- за продуктите, класифицирани в други класове, различни от клас "Екстра", незначително изменение, дължащо се на тяхното развитие и техния нетраен характер.Член 2Регламент (ЕИО) № 778/83 се отменя.Член 3Настоящият регламент влиза в сила на двадесетия ден след датата на публикуването му в Официален вестник на Европейските общности.Той се прилага от първия ден на третия месец след влизането му в сила.Настоящият регламент е задължителен в своята цялост и се прилага пряко във всички държави-членки.Съставено в Брюксел на 14 април 2000 година.За КомисиятаFranz FischlerЧлен на Комисията[1] ОВ L 297, 21.11.1996 г., стр. 1.[2] ОВ L 160, 26.6.1999 г., стр. 80.[3] ОВ L 86, 31.3.1983 г., стр. 14.[4] ОВ L 346, 17.12.1997 г., стр. 44.--------------------------------------------------20000414ПРИЛОЖЕНИЕСТАНДАРТИ ЗА ДОМАТИТЕI. ОПРЕДЕЛЕНИЕ НА ПРОДУКТАНастоящите стандарти се прилагат за доматите от всички културни сортове, произхождащи от Lycopersicon lycopersicum (L.) Karsten ex Farw./Lycopersicon esculentum Mill., предназначени за доставка на консуматорите в прясно състояние, с изключение на доматите, предназначени за промишлена преработка.Различават се четири търговски вида домати:- "кръгли",- "ребристи",- "удължени" или "продълговати",- домати от типа "череша" (включително "коктейлни" домати).II. РАЗПОРЕДБИ ОТНОСНО КАЧЕСТВОТОСтандартите имат за цел да дефинират качествените изисквания към доматите след подготовка и опаковане.А. Минимални характеристикиКато се имат предвид специалните разпоредби за всяко качество и за допустимите отклонения, доматите във всички класове трябва да бъдат:- цели,- здрави; не се допускат загнили или развалени продукти, негодни за консумация,- чисти, практически без от видими чужди тела,- свежи на външен вид,- практически без вредители,- практически без увреждания, причинени от вредители,- без повишена повърхностна влажност,- без чужда миризма и/или вкус.Когато доматите са на гроздове, стеблата трябва да бъдат свежи, здрави, чисти, без листа и без видими чужди тела.Развитието и състоянието на доматите трябва да бъдат такива, че да им позволят:- да издържат транспортиране, товарене и разтоварване, и- да пристигнат в задоволително състояние на мястото на тяхната местоназначение.Б. КласификацияДоматите се класифицират в три класа, определени по-долу.i) Клас "Екстра"Доматите от този клас трябва да бъдат с най-високо качество. Те трябва да бъдат с твърда месеста част и да се отличават с формата, вида и развитието, характерни за сорта.Техният цвят, в зависимост от степента на узряване, трябва да бъде такъв, че да отговаря на изискванията на последната алинея от точка А по-горе.По тях не трябва да има зелени петна или други недостатъци, с изключение на много леки повърхностни дефекти, при условие че те не увреждат общия вид на продукта, на неговото качество, съхранението му и на представянето му в опаковката.ii) Клас IДоматите от този клас трябва да бъдат с добро качество. Те трябва да бъдат достатъчно твърди и да притежават характеристиките на сорта.По тях не трябва да има видими пукнатини и зелени петна. Могат да бъдат допуснати следните леки дефекти, при условие че те не нанасят вреда на общия вид на продукта, на неговото качество, съхранението му и на представянето му в опаковката:- лек недостатък във формата и развитието,- лек недостатък в цвета,- леки недостатъци по кожицата,- много леки наранявания.Освен това, по "ребристите" домати може да има:- зараснали пукнатини с максимална дължина от 1 см,- незначителни издутини,- малка вдлъбнатина, но без втвърдяване на кожицата,- втвърдени драскотини, чиято обща площ не надвишава 1 см2,- лек белег в плодниковата област с продълговата форма (приличаща на шев), чиято дължина не трябва да надвишава две трети от максималния диаметър на плода.iii) Клас IIВ този клас се включват доматите, които не могат да бъдат класифицирани в по-горните класове, но отговарят на минималните изисквания, определени по-горе.Те трябва да бъдат достатъчно твърди (но могат да бъдат малко по-малко твърди от тези, класифицирани в клас I и по тях не трябва да има незараснали пукнатини.При тях могат да се допуснат следните дефекти, при условие че запазват основните характеристики за качество, съхранение и представяне:- недостатъци във формата, развитието и цвета,- недостатъци по кожицата или натъртвания, при условие че не увреждат сериозно плода,- зараснали пукнатини с максимална дължина от 3 см.Освен това, по "ребристите" домати може да има:- по-отчетливи издутини, в сравнение с клас I, без деформации,- вдлъбнатини,- втвърдени драскотини, чиято обща площ не надвишава 2 см2,- лек белег в плодниковата област с продълговата форма (приличаща на шев).III. РАЗПОРЕДБИ ОТНОСНО РАЗМЕРАРазмерът се определя от максималния диаметър при напречен срез. Разпоредбите по-долу не се прилагат спрямо доматите от типа "череша".А. Минимален размерМинималният размер на доматите, класифицирани в класове "Екстра", I и II, е определен на:- 35 мм за "кръглите" и "ребристите" домати,- 30 мм за "удължените" домати.Б. Скала на размеритеРазмерът на доматите се определя по следната скала:- от 30 мм включително до 35 мм [1],- от 35 мм включително до 40 мм,- от 40 мм включително до 47 мм,- от 47 мм включително до 57 мм,- от 57 мм включително до 67 мм,- от 67 мм включително до 82 мм,- от 82 мм включително до 102 мм,- от 102 мм и повече.Спазването на скалите за определяне на размерите е задължително за доматите от класове "Екстра" и I.Тази скала за определяне на размерите не се прилага към доматите на гроздове.IV. РАЗПОРЕДБИ ОТНОСНО ОТКЛОНЕНИЯТАОтклонения в качеството и размера се допускат във всяка опаковка за продуктите, които не съответстват на изискванията на посочения клас.А. Отклонения в качествотоi) Клас "Екстра"- 5 % от количеството или теглото на доматите, които не отговарят на изискванията на класа, но съответстващи на тези за клас I или, по изключение, допуснати в отклоненията за това качество.ii) Клас I- 10 % от количеството или теглото на доматите, които не отговарят на изискванията на класа, но съответстващи на тези от клас II или, по изключение, допуснати в отклоненията за това качество.- В случай на домати на гроздове, 5 % от количеството или теглото на доматите, откъснати от дръжките им.iii) Клас II- 10 % от количеството или теглото на доматите, които не отговарят нито на изискванията на класа, нито на минималните изисквания, с изключение на продуктите, засегнати от загниване, изразени натъртвания или всякакво друго влошаване на качеството, което ги прави негодни за консумация.- В случай на домати на гроздове, 10 % от количеството или теглото на доматите, откъснати от дръжките им.Б. Отклонения в размераЗа всички класове 10 % от количеството или теглото на доматите, отговарящи на следващия по-малък и/или по-голям размер, с минимум 33 мм за "кръглите" и "ребристите" домати и 28 мм за "удължените" домати.V. РАЗПОРЕДБИ ОТНОСНО ПРЕДСТАВЯНЕТОА. ЕднородностСъдържанието на всяка опаковка трябва да бъде еднородно и да съдържа само домати от един и същ произход, сорт или търговски вид, качество и размер (в случай че подлежат на определяне по този критерий).Доматите, класифицирани в класове "Екстра" и I, трябва да бъдат практически еднородни по отношение на узряването и цвета. Освен това, за "удължените" домати, дължината трябва да бъде достатъчно уеднаквена.Видимата част от съдържанието в опаковката трябва да бъде представителна за цялото количество.Б. ОпакованеДоматите трябва да бъдат съхранявани по начин, осигуряващ подходяща защита на продукта.Материалите, използвани във вътрешността на опаковката трябва да бъдат нови, чисти и с такова качество, че да не могат да причинят на продуктите външни или вътрешни увреждания. Използването на материали, по-специално на хартия или етикети, съдържащи търговски сведения, е разрешено, при условие че отпечатването или залепването на етикетите са извършени с нетоксично мастило или лепило.По опаковките не трябва да има никакви чужди тела.В. Търговски видДоматите могат да бъдат представени, както следва:i) под формата на отделни плодове, със или без цвят и къса дръжка;ii) под формата на гроздове домати, т.е. доматите са представени цели съцветия или части от съцветия, като всяко съцветие включва най-малко следния брой плодове:- три плода (два плода в отделни опаковки), или- в случая на доматите от типа "череша" на гроздове, шест плода (четири плода в отделни опаковки).VI. РАЗПОРЕДБИ ОТНОСНО МАРКИРОВКАТАНа всяка опаковка трябва да има отбелязани следните сведения, отпечатани с четливи, неизличими символи, които да се виждат отвън.А. ИдентификацияОпаковчик и/или спедитор: име и адрес или официално издаден или признат код. Въпреки това, когато се използва код (символна идентификация), обозначението "опаковчик и/или спедитор (или еквивалентно съкращение)" трябва да бъде отбелязано близо до този код (символна идентификация).Б. Естество на продукта- "домати" или "домати на гроздове" и търговския вид, ако съдържанието не се вижда отвън; тези означения са задължителни във всички случаи за видовете от типа "череша" (или "коктейлни домати"), на гроздове или не,- име на сорта (незадължително).В. Произход на продукта- страна на произход и, евентуално, район на производство или национално, регионално или локално название на мястото на производство.Г. Търговски характеристики- клас,- размер (в случай на определяне на размера), изразен с минимален и максимален диаметър или, където това е приложимо, означението "без определен размер",- минимално съдържание на захар, измерено с рефрактомер и изразено в стойност Brix (незадължително).Д. Официален знак за контрол (незадължителен)[1] Единствено за продълговатите домати.--------------------------------------------------